21 סבאג'

שעיה בן אברהם-ג'וזף (באנגלית: Shéyaa Bin Abraham-Joseph; נולד ב-22 באוקטובר 1992) הידוע בשם הבמה 21 סבאג' () הוא ראפר, פזמונאי ומפיק מוזיקלי יליד לונדון, אשר גדל באטלנטה, ג'ורג'יה.

ביוגרפיה 
שעיה בן אברהם-ג'וזף נולד ב-22 באוקטובר 1992 בלונדון. בגיל 7 הוריו התרגשו והוא עבר לאטלנטה יחד עם אימו.

קריירה 
לאחר מותו של חברו ביום הולדתו ה-21, התחיל סבאג' לעשות מוזיקה. קריירת המוזיקה שלו סובסדה במקור על ידי דודו של חברו המנוח, שהעניק לו כסף לזמן האולפן ב-2013. ב-12 בנובמבר 2014, יצא סינגל הבכורה של סאבאג', "Picky" בהפקתו של די ג'יי פלוג. בהמשך נכלל במיקסטייפ הבכורה שלו, The Slaughter Tape, שיצא ב־25 במאי 2015.

ב-2 ביולי 2015, הוציא סבאג' מיני-אלבום שיתופי פעולה, בשם Free Guwop. מיני-אלבום זה הוא מחווה לחברו של סבאג', הראפר גוצ'י מיין. ב-1 בדצמבר 2015, הוציא את המיקסטייפ השני שלו, Slaughter King.

ב-15 ביולי 2016, הוציא 21 סבאג' מיני-אלבום משותף יחד עם המפיק המוזיקלי האמריקאי מטרו בומין, בשם Savage Mode. האיחוד זכה להצלחה בינלאומית והגיע למקום 23 בבילבורד 200. הסינגל מתוך המיני-אלבום, "X", בו מתארח הראפר האמריקאי פיוצ'ר, אושר על ידי בילבורד כפלטינה בארצות הברית, בהיותו הפלטינה הראשונה של 21. ב־18 בינואר 2017, הודיעה סאבאג שחתם בחברת התקליטים האמריקאית אפיק רקורדס.

ב-2017, אלבום הבכורה שלו, Issa Album, כיכב לראשונה במקום השני במצעד בילבורד 200 האמריקאי. הסינגל המוביל מתוך האלבום, "Bank Account", הגיע לשיאו במקום ה-12 בבילבורד הוט 100. מאוחר יותר באותה השנה התארח בשירו של פוסט מאלון "Rockstar", הגיע למקום הראשון בבילבורד הוט 100 והיה לשיר הראשון של סבאג' להגיע לצמרת המצעד.

ב-31 באוקטובר 2017 יצא אלבום אולפן משותף של 21 סבאג', אופסט ומטרו בומין בשם Without Warning. האלבום הגיע בשיאו למקום הרביעי בבילבורד 200, וזכה לשבחים רבים מהמבקרים.

ב-21 בדצמבר 2018 הוציא את אלבום האולפן השני שלו, I Am > I Was. האלבום כולל הופעות אורח של טראוויס סקוט, פוסט מאלון, ג'יי קול, דונלד גלובר, אופסט ועוד. האלבום הגיע למקום הראשון בבילבורד 200 וזכה ל-131,000 מכירות בארצות הברית. הסינגל המוביל מתוך האלבום, "A Lot" בהשתתפות ג'יי קול, זכה להצלחה רבה כאשר הגיע למקום ה-12 בבילבורד הוט 100 וזכה בפרס גראמי לשיר הראפ הטוב ביותר.

בשנת 2020, הוציא יחד עם המפיק מטרו בומין את אלבומם המשותף Savage Mode II, שהגיע למקום הראשון במצעד הבילבורד 200. האלבום נתמך על ידי הסינגלים "Runnin" ו-"Mr. Right Now" (בהשתתפות דרייק) שהגיעו לעשירייה הפותחת במצעד הבילבורד הוט 100.

ביוני 2022 השתתף בשירו של הראפר דרייק, "Jimmy Cooks", שהגיע היישר אל המקום הראשון במצעד הבילבורד הוט 100 והיה לשירו השלישי של 21 סבאג' שהגיע למקום הראשון במצעד. בנובמבר אותה השנה, הוציאו הראפרים אלבום משותף בשם Her Loss.

דיסקוגרפיה

אלבומי אולפן 
 2017: Issa Album
 2019: I Am > I Was

אלבומים משותפים 
 2017: Without Warning (ביחד עם אופסט ומטרו בומין)
 2020: Savage Mode II 
 2022: Her Loss

מיקסטייפים 
 2015: The Slaughter Tape
 2015: Slaughter King

מיני-אלבומים 
 2015: Free Guwop (יחד עם סוני דיגיטל)
 2016: Savage Mode (יחד עם מטרו בומין)

סיבובי הופעות 
 2019: I Am > I Was Tour

פרסים ומועמדויות

קישורים חיצוניים

הערות שוליים 

פזמונאים אמריקאים
זוכי פרס גראמי
פזמונאים בריטים
מפיקים מוזיקליים אמריקאים
ראפרים בריטים
ראפרים אמריקאים
מפיקים מוזיקליים בריטים
אמני אפיק רקורדס
אמריקאים שנולדו ב-1992
זוכי פרסי ה-BET: מוזיקה: הלהקה הטובה ביותר